b'\n_START_ARTICLE_\nPeter Kirilovi\xc4\x8d Essen\n_START_SECTION_\n\xc5\xbdivljenje\n_START_PARAGRAPH_\nRodil se je Cirilu Ivanovi\xc4\x8du Essenu. Pri petih letih je bil vpisal v Leib kirasirski polk in 1. marca 1791 je kot poro\xc4\x8dnik pri\xc5\xa1el v Ga\xc4\x8dinski pomorski polk. _NEWLINE_9. decembra 1796 je bil preme\xc5\xa1\xc4\x8den v dvorni Izmailovski polk ter 28. decembra istega leta je bil povi\xc5\xa1an v polkovnika. Leta 1799 se je udele\xc5\xbeil italijansko-\xc5\xa1vicarske kampanje. Za zasluge v kampanji je bil 26. januarja 1800 povi\xc5\xa1an v generalporo\xc4\x8dnika. _NEWLINE_Po vrnitvi v Rusijo je postal voja\xc5\xa1ki guverner Viborga in in\xc5\xa1pektor pehote za Finsko. Leta 1802 je postal poveljnik Schlisselber\xc5\xa1kega mu\xc5\xa1ketirskega polka in leta 1806 poveljnik 8. pehotne divizije, s katero se je udele\xc5\xbeil bojev proti Francozom (1806-07). _NEWLINE_Leta 1808 je poveljeval moldavski vojski in se z njo bojeval proti Turkom (1809-11). V za\xc4\x8detku velike patriotske vojne je bil poveljnik 2. korpusa Donavske armade. Pozneje je postal poveljnik 4. pehotne divizije, 19. januarja 1817 pa voja\xc5\xa1ki guverner Orenburga. _NEWLINE_1. januarja 1819 je bil povi\xc5\xa1an v generala pehote. 5. oz. 7. februarja 1830 je postal generalni guverner Sankt Peterburga; zaradi uspe\xc5\xa1nega boja proti koleri je bil 1. julija 1833 povzdignjen v grofa. V \xc4\x8dasu njegovega guverniranja je bila odprta tudi prva \xc5\xbeeleznica v Rusiji in sicer 30. septembra 1837 med Petersburgom in carskim dvorom. Prav tako je poskrbel za novo pravno \xc5\xa1olo, observatorij Pulkovo, zoolo\xc5\xa1ki muzej,... _NEWLINE_2. decembra 1842 je zapustil guvernersko mesto zaradi visoke starosti in postal dr\xc5\xbeavni svetnik.\n_START_SECTION_\nDru\xc5\xbeina\n_START_PARAGRAPH_\nKer je njegov edini sin kot polkovnik umrl zaradi bojnih ran, je grofovski naslov izjemoma nasledil Jakov Ivanovi\xc4\x8d Stenbok-Fermor, mo\xc5\xbe edine h\xc4\x8derka Essena.'